

 **REPUBLIKA HRVATSKA**

**DUBROVAČKO-NERETVANSKA ŽUPANIJA**



**GRAD METKOVIĆ**

**JEDINSTVENI UPRAVNI ODJEL**

KLASA: 551-01/23-01/01

UR.BROJ: 2117-10-01-23-2

Metković, 23. kolovoza 2023. godine

Na temelju članka 6. Odluke o jednokratnoj novčanoj pomoći za sufinanciranje nabavke školskog pribora, opreme i radnog materijala učenicima osnovnih i srednjih škola za školsku godinu 2023./2024. (KLASA: 551-01/23-01/01, UR.BROJ: 2117-10-02-23-1) Jedinstveni upravni odjel Grada Metkovića, dana 23. kolovoza 2023. godine, objavljuje

**JAVNI POZIV**

1. Grad Metković poziva roditelje/skrbnike učenika osnovnih i srednjih škola koji imaju prebivalište na području Grada Metkovića na podnošenje Zahtjeva za ostvarivanjem prava na jednokratnu novčanu pomoć za sufinanciranje nabavke školskog pribora, opreme i radnog materijala učenicima osnovnih i srednjih škola za školsku godinu 2023./2024.

Pravo na sufinanciranje ostvaruju roditelji/skrbnici s prebivalištem na području Grada Metkovića u iznosu od 40,00 eura (301,38 kuna) po djetetu/učeniku. Zahtjev može podnijeti samo jedan od roditelja/skrbnika djeteta/učenika.

1. Predmet Javnoga poziva je dodjela jednokratne novčane pomoći za sufinanciranje nabavke školskog pribora, opreme i radnih materijala učenicima osnovnih škola (od 1. do 8. razreda) i srednjih škola (od 1. do 4. razreda) za školsku godinu 2023./2024. u iznosu od 40,00 eura (301,38 kuna) po djetetu/učeniku.
2. **Roditelj/skrbnik kako bi ostvario navedeno pravo dostavlja sljedeće:**
	1. Popunjeni obrazac Zahtjeva s vlastoručnim potpisom podnositelja (roditelji s više djece mogu upisati svu djecu na jedan zahtjev),
	2. Presliku osobne iskaznice roditelja/skrbnika (obje strane osobne iskaznice),
	3. Presliku tekućeg računa ili žiro računa ili zaštićenoga računa na kojem je vidljiv IBAN. (roditelji/skrbnici koji imaju otvorene zaštićene račune dužni su primanje prijaviti u FINI). Prihvaća se i Potvrda s banke o otvorenom transakcijskom računu ili preslika Ugovora s bankom. **Podnositelji koji prilažu presliku kartice (obje strane kartice) mogu prekriti CVV/CVC troznamenkasti kontrolni broj koji se nalazi na poleđini platne kartice desno na bijeloj potpisnoj traci.**
	4. *potvrdu o redovitom školovanju učenika s podatkom koji razred pohađaju (ISKLJUČIVO ZA UČENIKE/CE KOJI POHAĐAJU SREDNJU/OSNOVNU ŠKOLU IZVAN PODRUČJA GRADA METKOVIĆA)*

*PAŽNJA! UČENICI KOJI POHAĐAJU O.Š. STJEPANA RADIĆA, O.Š. DON MIHOVILA PAVLINOVIĆA, SREDNJU ŠKOLU METKOVIĆ I GIMNAZIJU METKOVIĆ –* ***NE DOSTAVLJAJU*** *POTVRDE O REDOVITOM ŠKOLOVANJU, VEĆ ĆE IH GRAD U SURADNJI SA ŠKOLAMA – SAMOSTALNO PROVJERITI.*

1. Obrazac zahtjeva može se preuzeti na web stranici Grada Metkovića i portirnici Grada Metkovića.

Zahtjev se podnosi osobnom dostavom u **prizemlju Gradskog kulturnog središta** („Dom kulture“, Stjepana Radića 1, Metković), od ponedjeljka do petka u vremenu **od 08:00 do 11:00 sati** ili slanjem poštom na adresu: Grad Metković, Stjepana Radića 1, 20350 Metković ili slanjem na e-mail adresu **prijave@metkovic.hr**skeniranog/slikanog obrasca zahtjeva koji je vlastoručno potpisan i potrebnom popratnom dokumentacijom.

1. **Račun** za nabavku školskog pribora, opreme i radnog materijala učenicima **NIJE potrebno prilagati.**
2. **Javni poziv otvoren je od srijede, 23. kolovoza 2023. godine do 12. rujna 2023. godine (utorak).**
3. Ukoliko je zahtjev za dodjelom potpore nepotpun ili nepravodoban, isti se neće uzeti u razmatranje. Grad Metković zadržava pravo provjere dostavljenih podataka. Prilikom obrade podnesenih zahtjeva može se od podnositelja zatražiti pojašnjenje dostavljene dokumentacije.
4. Svim podnositeljima Zahtjeva koji ostvare pravo na jednokratnu novčanu pomoć sufinanciranja kupnje školskog pribora, opreme i radnih materijala **sredstva će biti uplaćena na njihove račune najkasnije do 31. listopada 2023. godine.**

**Prilog:**

**Obrazac zahtjeva**

**Jedinstveni upravni odjel**

**Pročelnik**

**Ivica Popović, mag.oec., v.r.**